অ্যালিস ইন ওয়ান্ডারল্যান্ড
অ্যালিস অ্যাডভেঞ্চারস ইন ওয়ান্ডারল্যান্ড (সাধারণত অ্যালিস ইন ওয়ান্ডারল্যান্ড ) অক্সফোর্ড ইউনিভার্সিটির গণিতের ডন লুইস ক্যারলের ১৮৬৫ সালের একটি ইংরেজি শিশুতোষ উপন্যাস। এটি এলিস নামের একটি অল্পবয়সী মেয়ের গল্প। সে একটি খরগোশের গর্তে পড়ে যায়, যা ছিল একটি কাল্পনিক জগত। সেখানে সে অদ্ভুত সব প্রাণীর দেখা পায়। এই উপন্যাসকে ননসেন্স সাহিত্যের উদাহরণ হিসেবে দেখা হয়। শিল্পী জন টেনিয়েল বইটির জন্য ৪২টি কাঠে খোদাই করা চিত্র প্রদান করেছিলেন। উপন্যাসটি প্রকাশের পর ইতিবাচক সাড়া পায় এবং বর্তমানে একে ভিক্টোরিয়ান সাহিত্যের অন্যতম সেরা কাজ মনে করা হয়; এর আখ্যান, গঠন, চরিত্র এবং চিত্রকল্প পপ সংস্কৃতি ও সাহিত্যের উপর ব্যাপক প্রভাব ফেলেছে, বিশেষ করে ফ্যান্টাসি ধারায়।